|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ**  **ՄԱՐՄՆԻ ՂԵԿԱՎԱՐ** |

**ՈՐՈՇՈՒՄ (Հ) 405-2021/06**

**Վարչական տույժ նշանակելու մասին**

ք. Երևան 27.05.2021թ.

Ես՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գեղամ Շախբազյանս, ուսումնասիրելով «ՄՈԵՖՖ ԳՐՈՒՊ» ՍՊ ընկերության (հասցե՝ ՀՀ, ք․ Երևան, Վաղարշյան փող․, 24 շ․, 47 բն․) վերաբերյալ Տեսչական մարմնի ղեկավարի (Հ)405-2021 հանձնարարագրի հիման վրա Տեսչական մարմնի Արմավիրի տարածքային բաժնի կողմից 30.04.2021թ. կազմված թիվ (Հ)405-2021 ստուգման ակտը և վարչական վարույթի նյութերը՝

**ՊԱՐԶԵՑԻ**

Տեսչական մարմնի ղեկավարի 17․03․2021թ․ թիվ (Հ)405-2021 հանձնարարագրի հիման վրա 2021թ․ ապրիլի 7-ից 9-ը ընկած ժամանակահատվածում Տեսչական մարմնի Արմավիրի տարածքային բաժնի կողմից ստուգումներ են իրականացվել ՀՀ, Արմավիրի մարզի Չոբանքարայի խճղ․, 3 հասցեում գտնվող «ՄՈԵՖՖ ԳՐՈՒՊ» ՍՊ ընկերությունում (այսուհետ՝ Ընկերություն)՝ տեխնիկական և հրդեհային անվտանգության պահանջների կատարման և պահպանման նկատմամբ։

Կատարված ստուգումների արդյունքում 30․04․2021թ․ կազմվել է թիվ (Հ)405-2021 ստուգման ակտը, համաձայն որի՝ «ՄՈԵՖՖ ԳՐՈՒՊ» ՍՊ ընկերությունում առկա են եղել մի շարք հրդեհատեխնիկական անվտանգության կանոնների խախտումներ, մասնավորապես՝

1․ 500մ3–ից ավելի ծավալով արտադրական շենքերն ու շինությունները սարքավորված չեն հրշեջ ծորակներով կահավորված ներքին հակահրդեհային ջրացանցով (հիմք՝ ՀՀՇՆ 40-01․01-2014, «շենքերի ներքին ջրամատակարարում և ջրահեռացում» կետ 61),

2․ Ներքին հակահրդեհային ջրամատակարարման ցանցի վրա պետք է տեղակայված լինեն հրշեջ ծորակներ, որոնք պետք է համալրված լինեն փողրակներով (ճկափողերով) և փողակներով (հիմք՝ ՀՀ տարածքային կառավարման և արտակարգ իրավիճակների նախարարի 2015թ․ հունիսի 18-ի թիվ 595-Ն հրաման` Հրդեհային անվտանգության կանոններ (այսուհետ՝ ՀԱԿ),բաժին 1, գլուխ 6, կետ 76),

3․ Գրասենյակային, արտադրական շենքերն ու շինությունները սարքավորված չեն հրդեհի ազդանշանման ինքնաշխատ համակարգով (հիմք՝ ՀԱԿ, բաժին 1 գլուխ 7, կետ 81),

4․ Հակահրդեհային ինքնաշխատ համակարգից հրդեհի տագնապի ազդանշանը չի փոխանցվում լիազոր մարմնին (հիմք՝ ՀԱԿ, բաժին 1 գլուխ 7, կետ 81),

5․ Հակահրդեհային ինքնաշխատ համակարգերը պետք է լինեն սարքին վիճակում (հիմք՝ ՀԱԿ, բաժին 1 գլուխ 7, կետ 81),

6․ Օբյեկտը ապահովված չէ բավարար քանակությամբ հրդեհաշիջման սկզբնական միջոցներով (հիմք՝ ՀԱԿ, բաժին 7, կետ 504),

Ա, Բ, Վ կարգի շինություններում կրակմարիչները տեղադրված չեն հնարավոր օջախից 30 մետրց ոչ ավելի հեռավորության վրա (հիմք՝ ՀԱԿ, բաժին 7, կետ 512)։

Վերը նշված խախտումների համար Վարչական իրավախախտումների վերաբերյալ ՀՀ օրենսգրքի 187-րդ հոդվածով նախատեսված է վարչական պատասխանատվություն:

Ինչպես նաև ստուգման ընթացքում չի ներկայացվել Ընկերության կողմից շահագործվող կոմպրեսորային կայանով աշխատող լազերային կտրող հաստոցի, որպես արտադրական վտանգավոր օբյեկտ (այսուհետ՝ ԱՎՕ), ռեեստրում գրանցման վկայականը և ամենամյա փորձաքննության եզրակացությունը, որով խախտվել է **«**Տեխնիկական անվտանգության ապահովման պետական կարգավորման մասին» ՀՀ օրենքի 11-րդ հոդվածի 6-րդ մասի և 12-րդ հոդվածի 2-րդ մասի պահանջները։

Այսպիսով, Ընկերությունը, որպես արտադրական վտանգավոր օբյեկտ շահագործող անձ, խախտել է **«Տեխնիկական անվտանգության ապահովման պետական կարգավորման մասին»** **ՀՀ օրենքի 19-րդ հոդվածի 1-ին մասի «ժբ» և «ժդ»** կետերի պահանջները, որի համար **նույն օրենքի 21-րդ հոդվածի 3-րդ և 5-րդ մասով** նախատեսված է վարչական պատասխանատվություն։

Ընկերությանը 30․04․2021թ․ տրվել է թիվ Հ/405-2021 կարգադրագիրը՝ հրդեհային անվտանգության պահանջները կատարելու վերաբերյալ։

2021թ. մայիսի 21-ին Տեսչական մարմնում տեղի է ունեցել վարչական իրավախախտման վերաբերյալ գործի քննություն, որին մասնակցել է Ընկերության տնօրեն Արթուր Պետրոսի Հարությունյանի (նույնականացման քարտ՝ 006342208, տրված՝ 07․09․2017թ․, 004-ի կողմից, հաշվառված՝ ՀՀ, ք․ Երևան, Վաղարշյան փող․, 24 շ․, 47 բն․) լիազոր ներկայացուցիչ Վանուշ Վաղինակի Ավագյանը (անձնագիր՝ AT0460606, տրված՝ 19․09․2019թ․, 057-ի կողմից, հաշվառված՝ ՀՀ, Արմավիրի մարզ, գ․ Աղավնատուն, Կամոյի 73 տ․, լիազորագիր՝ տրված՝ 20․05․2021թ․)։ Վերջինս գրավոր բացատրությամբ հայտնել է, որ Տեսչական մարմնի կողմից տրված կարգադրագրով սահմանված ժամկետներում հրդեհային անվտանգության կանոնները ամբողջությամբ կվերացնեն, իսկ ստուգումների իրականացման ավարտից անմիջապես հետո տեխնիկական անվտանգության կանոնների վերացման ուղղությամբ ձեռնարկել է համապատասխան միջոցառումներ՝ կից ներկայացնելով տեխնիկական անվտանգության փորձաքննության անցկացման 23․04․2021թ․ թիվ 286 պայմանագիրը։

Վ․ Ավագյանը 26․05․2021 թվականին Տեսչական մարմին է ներկայացրել ռեեստրում գրանցման թիվ 8/1-12587 վկայականը, արտադրական վտանգավոր օբյեկտի տեխնիկական անվտանգության վկայագրի փորձաքննության 27․04․2021թ․ թիվ 286 դրական եզրակացությունը և արտադրական վտանգավոր օբյեկտի տեխնիկական անվտանգության փորձաքննության 25․05․2021թ․ թիվ 286․1 դրական եզրակացությունը։

**«Տեխնիկական անվտանգության ապահովման պետական կարգավորման մասին» ՀՀ օրենքի 19-րդ հոդվածի 1-ին մասի «ժբ» կետի** համաձայն՝ արտադրական վտանգավոր օբյեկտ շահագործող անձը պարտավոր է ապահովել տեխնիկական անվտանգության փորձաքննության իրականացումը: **Նույն օրենքի** **19-րդ հոդվածի 1-ին մասի «ժդ» կետի** համաձայն՝ արտադրական վտանգավոր օբյեկտ շահագործող անձը պարտավոր է տեխնիկական անվտանգության ոլորտի օրենսդրությանը համապատասխան` արտադրական վտանգավոր օբյեկտը ներկայացնել գրանցման ռեեստրում։

**Նույն օրենքի 21-րդ հոդվածի 3-րդ մասի համաձայն՝** սույն օրենքով սահմանված կարգով արտադրական վտանգավոր օբյեկտը ռեեստրում գրանցման չներկայացնելն առաջացնում է տուգանքի նշանակում` նվազագույն աշխատավարձի հազարապատիկի չափով:

**Նույն օրենքի 21-րդ հոդվածի 5-րդ մասի համաձայն՝** սույն օրենքի 11-րդ հոդվածով նախատեսված տեխնիկական անվտանգության փորձաքննություն չանցկացնելն առաջացնում է տուգանքի նշանակում` նվազագույն աշխատավարձի հազարապատիկի չափով:

**Վարչական իրավախախտումների վերաբերյալ Հայաստանի Հանրապետության օրենսգրքի 187-րդ հոդվածի 1-ին պարբերության համաձայն**՝ ձեռնարկություններում, հիմնարկներում, կազմակերպություններում, կոլտնտեսություններում, հասարակական վայրերում, պահեստային շենքերում, հանրակացարաններում և բնակելի տներում, ինչպես նաև համապատասխան օբյեկտներ նախագծելիս և կառուցելիս հրդեհային անվտանգության կանոնները խախտելը կամ չկատարելը, կամ հակահրդեհային գույքի, սարքավորումների, հրդեհները հայտնաբերելու և հանգցնելու ավտոմատ միջոցների օգտագործման ու պահպանության կանոնները խախտելը` առաջացնում է տուգանքի նշանակում` սահմանված նվազագույն աշխատավարձի քսանհինգապատիկից հիսնապատիկի չափով:

**Նույն օրենսգրքի 251-րդ հոդվածի համաձայն`** վարչական իրավախախտման վերաբերյալ գործի ապացույցներ են համարվում ցանկացած այն փաստական տվյալները, որոնց հիման վրա օրենքով սահմանված կարգով մարմինները (պաշտոնատար անձինք) հաստատում են վարչական իրավախախտման առկայությունը կամ բացակայությունը, տվյալ անձի մեղավորությունն այն կատարելու մեջ և գործի ճիշտ լուծման համար նշանակություն ունեցող այլ հանգամանքներ։

Այսպիսով՝ սույն վարչական գործում եղած ապացույցներով հիմնավորվել է այն փաստը, որ Տեսչական մարմնի Արմավիրի տարածքային բաժնի կողմից «ՄՈԵՖՖ ԳՐՈՒՊ» ՍՊ ընկերությունում իրականացված ստուգումների արդյունքում 30․04․2021թ․ թիվ (Հ)405-2021 ստուգման ակտի կազմման պահին Ընկերության կողմից շահագործվող արտադրական վտանգավոր օբյեկտը չի ունեցել ամենամյա տեխնիկական անվտանգության փորձաքննության եզրակացություն և արտադրական վտանգավոր օբյեկտների ռեեստրում գրանցման վկայական, ինչպես նաև Ընկերության կողմից չեն պահպանվել հրդեհային անվտանգության ոլորտի մի շարք կանոններ։

Այսինքն՝ Ընկերությունը, որպես արտադրական վտանգավոր օբյեկտ շահագործող անձ, խախտել է «Տեխնիկական անվտանգության ապահովման պետական կարգավորման մասին» **ՀՀ օրենքի 19-րդ հոդվածի «ժբ» և «ժդ»** կետերի պահանջները, որի համար **նույն օրենքի 21-րդ հոդվածի 3-րդ և 5-րդ մասով** նախատեսված է վարչական պատասխանատվություն։ Ինչպես նաև խախտել է **ՀՀ տարածքային կառավարման և արտակարգ իրավիճակների նախարարի 2015թ․ հունիսի 18-ի թիվ 595-Ն հրամանով** նախատեսված հրդեհային անվտանգության կանոնները, որոնց համար վարչական պատասխանատվություն է նախատեսված **Վարչական իրավախախտումների վերաբերյալ ՀՀ օրենսգրքի 187-րդ հոդվածի 1-ին պարբերությամբ**: Սակայն վերջինիս կողմից դրսևորվել է բարեխիղճ և օրինապաշտ վարքագիծ՝ պատշաճ կարգով վերացվել է **«**Տեխնիկական անվտանգության ապահովման պետական կարգավորման մասին» ՀՀ օրենքով նախատեսված խախտումը, ինչպես նաև պատրաստակամություն է հայտնվել Տեսչական մարմնի կողմից տրված կարգադրագրով սահմանված ժամկետներում վերացնելու հրդեհային անվտանգության ոլորտում հայտնաբերված խախտումները։

**«Վարչարարության հիմունքների և վարչական վարույթի մասին» ՀՀ օրենքի 50-րդ հոդվածի 2-րդ մասի ա կետի համաձայն՝** վարչական մարմնի նախաձեռնությամբ հարուցված վարչական վարույթը կարող է կարճվել, եթե անձը, ում հասցեագրված է լինելու վարչական ակտը, վերացրել է օրենքի կամ իրավական այլ ակտի պահանջների խախտումները կամ պատշաճ միջոցներ է ձեռնարկել խախտումները կանխելու ուղղությամբ, և նման դեպքերում օրենքն այդ խախտումների վերաբերյալ չի պահանջում վարչական ակտի ընդունում:

Վերոգրյալի հիման վրա և ղեկավարվելով Վարչական իրավախախտումների վերաբերյալ ՀՀ օրենսգրքի 225-րդ, 281-րդ, 282-րդ, հոդվածներով և «Վարչարարության հիմունքների և վարչական վարույթի մասին» ՀՀ օրենքի 50-րդ հոդվածի 2-րդ մասի ա կետով՝

**ՈՐՈՇԵՑԻ**

1․ Տեխնիկական անվտանգության բնագավառում հայտնաբերված խախտումների մասով «ՄՈԵՖՖ ԳՐՈՒՊ» ՍՊ ընկերության նկատմամբ վարչական իրավախախտման վերաբերյալ գործի վարույթը կարճել։

2․ Հրդեհային անվտանգության բնագավառում հայտնաբերված խախտումների մասով «ՄՈԵՖՖ ԳՐՈՒՊ» ՍՊ ընկերության տնօրեն Արթուր Պետրոսի Հարությունյանին Վարչական իրավախախտումների վերաբերյալ ՀՀ օրենսգրքի 187-րդ հոդվածի 1-ին մասի հատկանիշներով ենթարկել վարչական պատասխանատվության՝ նրա նկատմամբ կիրառելով վարչական տույժ՝ տուգանք՝ 50․000 (հիսուն հազար) ՀՀ դրամ գումարի չափով։

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմնին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | ***ԳԵՂԱՄ ՇԱԽԲԱԶՅԱՆ*** |